als_Latn dik_Latn sag_Latn
Me rastin e Ditës Ndërkombëtare të Gruas, Lëvizja Vetëvendosje organizoi një aktivitet simbolik në sheshin “Skënderbeu” në Prishtinë.
Aktivistja Teutë Rrusta tha se papunësia e gruas vjen si rezultat i një modeli neoliberal, i kombinuar me sistemin patriarkal të vlerave që kanë shtypur dhe shpronësuar gruan. “Sot 55% e grave janë të papunësuara, dhe kjo vjen si rezultat i modelit neoliberal i cili me kombinim me sistemin patriarkal e ka shtyp dhe e ka shpronësuar gruan. Ndërsa 15% e grave posedojnë pronë në emrin e tyre. Po ashtu, të ketë edhe barazi gjinore në punët shtëpiake, që për grate kjo është një barrë e madhe”, tha Rrusta.
Po ashtu, ajo tha se gratë në përgjithësi duhet të luftojnë për barazi ekonomike, politike dhe sociale me burrat.
Ajo ndër të tjera tha se seksualizimi dhe stereotipizimi i punës është njëra ndër arsyet pse sot gratë e gjejnë rehatinë e tyre në zymtësinë shtëpiake, në varësinë nga burri dhe në punët e rënda fizike në shtëpi.
“Në fakt, punët e shtëpisë dhe kujdesi për fëmijët janë punë të cilat rëndojnë mbi gruan edhe nëse ajo është e punësuar me pagesë. Pra, puna dhe e drejta formale e ligjore, nuk e ka çliruar gruan nga moralizimi mbi të dhe seksualizimi i vendit të punës. Duhet të themelohen vlera të reja, të tjera, si në sferën publike, ashtu edhe në atë private, ku ndarja e punëve është e barabartë mes grave dhe burrave”, shtoi aktivistja Teutë Rrusta.
Lëvizja Vetëvendosje konsideron se angazhimi për barazi shoqërore në përgjithësi është projekt politik që nuk kuptohet dot pa angazhim të njëkohshëm të gruas.
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn als_Latn als_Latn als_Latn als_Latn